jkorsvik/nowiki_second_scrape_merged huggingface dataset:
Kongeøya

Kongeøya, også Kongøya, er en holme i Randsfjorden utenfor Eidsand i Gran kommune. Areal ca. seks dekar. Etter lokal tradisjon regnes dette som Olav Tryggvasons fødested i  963. Den 9. september i 2000 (1 000 år etter hans død) ble det satt opp en bauta på øya. Kongsøya var i tidligere tider kjent for festlige sammenkomster og i tiden med dampbåter på fjorden la disse til med passasjerer. Øya er uten bosetning.


== Referanser ==
Thomas Goodrich

Thomas Goodrich eller Goodricke (født 1494 sannsynligvis i East Kirkby i Lincolnshire, død 10. mai 1554) var en engelsk biskop og statsmann. 


== Liv og virke ==
Han var sønn av Edward Goodrich  fra East Kirkby i Lincolnshire. Goodrich ble utdannet ved Corpus Christi College i Cambridge, og ble etterpå tilknyttet Jesus College ved samme universitet. 


=== Karriere ===
Han var blant teologene som ble konsultert i forbindelse med Henrik VIIIs ekteskap med Katarina av Aragón. Dette bidro til at han omkring 1530 ble kongelig kapellan. 
I 1534 ble han biskop av Ely. Han var positiv til reformasjonen, og ble den første anglikanske biskopen der, og sørget for at klosteret ved katedralen ble oppløst. I 1537 bidro han til å skrive Institution of a Christian Man, og han oversatte Johannesevangeliet til engelsk. 
Da Edvard VI tiltrådte i 1547 ble Goodrich tatt inn i Det kongelige råd. Han hadde en sterk tilstedeværelse i offentlige affærer under Edvard, og Burnet omtalte han som «en travel sekulært innstilt mann». Han var motstander av de mest ekstreme på begge sider av det religiøse spekteret. 
Goodrich var med på å sette sammen Edvard VIs første bønnebok. Han var også delaktig i rettssaken mot biskop Stephen Gardiner. I januar 1551 etterfulgte han Richard Rich som rikskansler, et embete han beholdt i de ni dagene Lady Jane Grey styrte landet. Da Maria I tiltrådte ble han forsont med henne, og gikk tilbake til katolisismen. Han ble fratatt embetet som rikskansler, men fikk fortsette som biskop. 


== Referanser ==
Obrestad

Obrestad er et område og en gård i Hå kommune på Jæren i Rogaland. Gården ligger ut mot Nordsjøen. Obrestad er også et norsk etternavn og stedsnavn. 
Det ble opprettet en redningsstasjon for sjøfarende på Obrestad i 1854. Den var i drift til 1977.


== Historie ==
Stormannen Eirik Bjodaskalle, som levde i årene rundt 950, skal ha hatt sin storgård her på Obrestad. Eirik Bjodaskalle var far til Astrid Eiriksdatter, mor til kong Olav Tryggvason. Snorre Sturlason skriver om dette i Olav Tryggvasons saga i Heimskringla. Det var her Astrid og Olav måtte søke tilflukt før de dro østover.
Under den andre verdenskrigens «englandsfart», flyktet nordmenn blant annet via Obrestad. 5. september 1941 for en båt med flyktninger, og en annen fòr tre dager seinere. Planleggingen av en seinere flukt ble avslørt, og tjue menn ble arrestert for å ha planlagt å flykte eller for å ha deltatt i forberedelsene. Flere av disse ble dømt og henrettet.


== Kjente personer med etternavnet Obrestad ==
Annette Obrestad, pokerspiller
Tor Obrestad, norsk forfatter.


== Se også ==
Obrestad fyr, stod ferdig i 1873.
Obrestad havn, bygget fra 1874. Et fredet havneanlegg.
Hå gamle prestegard, fra 1637.


== Referanser ==


== Eksterne lenker ==
Zoombart kart over Obrestad gard
Eirik Bjodaskalle

Eirik Bjodaskalle var ifølge sagaen en stormann på Jæren. Han bodde ifølge sagaen på Oprekstad, som muligens kan være identisk med gården Obrestad i Hå i det 10. århundre, og han levde i hvert fall i år 963. Eiriks far var Viking-Kåre. Han var morfaren til kong Olav Tryggvason. To barn er omtalt i sagalitteraturen:

Astrid Eiriksdatter, mor til Olav Tryggvason.
Sigurd Eiriksson, stormann som var i kong Vladimir Is tjeneste i Gardarike.Da Astrids mann Tryggve Olavsson ble drept rundt 963, flyktet hun med sin lille sønn Olav til sin far. Dronning Gunhild og Gunhildssønnene fulgte etter henne til Oprekstad, men Eirik klarte å få datteren og barnebarnet i sikkerhet. Astrid og Olav flyktet til Sverige og oppholdt seg der i flere år. På veien videre til Astrids bror i det nåværende Russland ble skipet deres på vei over Østersjøen bordet av sjørøvere, og både Astrid og den vesle sønnen ble solgt som treller.


== Henvisninger ==


== Kilder ==
Snorre (1980). Snorres Kongesagaer (norsk) (Holtsmark og Seips oversettelse utg.). Oslo: Gyldendal Norsk Forlag. ISBN 82-05-02942-3. , Olav tryggvasons saga og Olav den helliges saga, avsnitt 69.
Wendland

Wendland (Hannoversches Wendland) er en region i Niedersachsen i dagens Tyskland, sør for elva Elben.


== Vendland ==

Vendland var i vikingtiden og middelalderen en betegnelse på Østersjøkysten som var bebodd av det vestslaviske folket venderne. I dag er dette landområdet en del av Tyskland og Polen, og tilsvarer grovt sett den historiske regionen Pommern.
Saksland

Saksland var i vikingtiden navnet på områdene nord i Tyskland.
Saksland nevnes blant annet i fornaldersagaen Hervors saga. Den mytiske goterkongen Heidrek Höfundsson ankom Saksland under et herjingstokt. Her ble han mottatt av saksernes konge og under et gilde fridde han til kongens datter Olov (Oluf).


== Referanser ==
Gata Kamsky

Gata Rustemovich Kamsky (født 2. juni 1974) er en sovjetiskfødt amerikansk stormester i sjakk. Han var på et tidspunkt nummer tre på FIDEs ratingliste, men han spilte nesten ingen offisielle partier mellom 1997 og 2004. Per august 2015 har han en offisiell FIDE-rating på 2669.


== Tidlig karriere ==
Kamsky er en tatar, født i Sibir. Han vant sovjetmesterskapet for spillere under 20 år to ganger. I 1989 flyttet han til USA sammen med sin far. 
Han fikk stormestertittelen i 1990, og året etter vant han det amerikanske mesterskapet. I 1993-1995 spilte han seg frem til VM-match mot Anatolij Karpov. Kampen skulle gå over 20 partier, men endte 10,5–7,5 i Karpovs favør. 
Etter tapet mot Karpov, la Kamsky vekk sjakkbrikkene, og studerte først medisin en kort periode, deretter juss.


== Comeback som sjakkspiller (fra 2004) ==
Kamsky holdt seg borte fra turneringssjakk til juni 2004, da han deltok i New York Masters, og endte på delt førsteplass. I april 2005 var han rangert som nummer 19 på FIDEs ELO-liste. Han deltok i flere internasjonale turneringer med gode resultater, og ledet det amerikanske laget til bronsemedalje under Sjakk-OL 2006 i Torino. 
I 2005 deltok Kamsky i FIDEs verdenscupturnering i Khantij-Mansijsk, og kvalifiserte seg til kandidatturneringen til VM-turneringen i sjakk 2007. I mai 2007 vant han første runde mot franskmannen Étienne Bacrot (3,5-0,5).


== Referanser ==


== Eksterne lenker ==
(de) Gata Kamskij – Munzinger Sportsarchiv 
(en) Gata Kamskij – FIDE 
(en) Gata Kamskij – US Chess Federation 
(en) Gata Kamskij – chessgames.com 
(en) Gata Kamskij – OlimpBase 
(en) Gata Kamskij – Chess.com 
(en) Gata Kamskij – 365Chess.com
Alltingsvalget 2007

Alltingsvalget 2007 på Island ble avholdt 12. mai 2007. Parlamentsvalg avholdes hvert fjerde år. Det velges 63 representanter fra seks valgkretser som fordeles etter St. Laguës metode, med en sperregrense på fem prosent.
I 2007 deltok seks partier i valgene til nasjonalforsamlingen Alltinget. De to sittende regjeringspartiene høyrepartiet Sjálfstæðisflokkurinn (Selvstendighetspartiet) og Framsóknarflokkurinn (Fremskrittspartiet) som tilsvarer det norske Senterpartiet, samt de fire opposisjonspartiene Samfylkingin (sosialdemokratisk), Vinstri hreyfingin – grænt framboð (Venstrebevegelsen – de grønne), Frjálslyndi flokkurinn (liberale) samt et nytt parti, en miljøliste Íslandshreyfingin – lifandi land (Bevegelsen for levende land). Et parti som kjempet for bedre vilkår for funksjonshemmede og eldre klarte ikke å levere en liste innen fristen i fem av de seks valgkretsene og valgte derfor å trekke seg.
De to regjerende partiene beholdt flertallet med ett mandats overvekt. Fremskrittspartiet måtte imidlertid notere seg for sitt dårligste valgresultat noensinne. Partileder Jón Sigurðsson valgte å trekke seg og ble erstattet av nestleder Guðni Ágústsson. Et annet trekk ved valget var posisjonen til Venstrebevegelsen – de grønne, som ble valgets største vinner, samtidig som en annen miljøliste, Bevegelsen for levende land, ikke klarte å passere sperregrensen.
Etter fem dager bestemte den sittende 12 år gamle koalisjonsregjeringen seg for å gå av. Senere samme dag møttes lederne for det største regjeringspartiet Geir H. Haarde og lederen av Samfylkingin som ble det største opposisjonspartiet og det nest største partiet etter valget, Ingibjörg Sólrún Gísladóttir å forsøke å etablere en koalisjon med bredere støtte enn det den avgående koalisjonen hadde.
Formelt sett gikk Haarde av den 18. mai, men fikk samtidig mandat av den islandske presidenten Ólafur Ragnar Grímsson til å etablere en ny regjering mellom Selvstendighetspartiet og Samfylkingin. Samtalene foregikk i Reykjavík og på Þingvellir, der Alþingi ble etablert i år 930. Den 22. mai ble de to partiene enige og den nye regjeringen tok over 24. mai. Den nye regjeringen ble:

Geir H. Haarde, statsminister (SE)
Ingibjörg Sólrún Gísladóttir, utenriksminister (SAM)
Árni M. Mathiesen, finansminister (SE)
Einar K. Guðfinnsson, fiskeri- og landbruksminister (SE)
Össur Skarphéðinsson, industriminister (SAM)
Björgvin G. Sigurðsson, næringsminister (SAM)
Björn Bjarnason, justisminister (SE)
Þorgerður Katrín Gunnarsdóttir, utdanningsminister (SE)
Jóhanna Sigurðardóttir, sosialminister (SAM)
Guðlaugur Þór Þórðarson, helseminister (SE)
Kristján L. Möller, samferdselsminister (SAM)
Þórunn Sveinbjarnardóttir, miljøvernminister (SAM)(SE=Selvstendighetspartiet, SAM=Samfylkingin)
Den nye samlingsregjeringen fikk solid flertall i det nye Alltinget, med 43 av 63 seter. Regjeringen ønsket å prioritere barn, eldre og miljøet. I tillegg var det planlagt skattereduksjon, økte trygdeordninger og investeringer i utdanning og samferdsel.


== Eksterne lenker ==
New Icelandic Minister for Nordic Co-operation
Present Government of Iceland
New administration for Iceland's government
Corratec

Corratec er et tysk sykkelmerke som hadde sin opprinnelse i 1982. I de første årene utviklet Corratec sykkelutstyr, alt fra hjul til kranker. I 1990 startet de også med å produsere dekk.
Bruno Risi ble verdensmester i terrengsykkel på nettopp en Corratecsykkel i 1994.
I 1996 tok Corratec egenpatent på sine superlette pedaler. I 2001 lanserte de og patenterte de sitt nye rammekonsept som de kalte Airtech. Det har vært flere VM og World Cup seirer på Corratecsykler opp gjennom årene.
Produksjonen av sykler foregår i Rosenheim i Tyskland der produksjonen er alt ifra racere til hybridsykler.
Lue

En lue, også kalt hue, er et hodeplagg av mykt materiale som, til forskjell fra hatt, er uten brem, men kan ha skygge. Luer finnes i en mengde varianter for barn og voksne, kvinner og menn, både historiske, seremonielle og moderne. Før ble luer særlig brukt som varmende og beskyttende plagg av arbeidsfolk, syke, kvinner og barn, hvilket gjorde at den hadde lavere status enn hatten.


== Luetyper ==
Det har vært mange slags luer som har hatt egne navn gjennom historien. Samme luetype kan også ha hatt ulike navn. Lista viser lueliknende hodeplagg og hatter fra forskjellige tider og kulturer:

		
		


== Moderne luer ==
Enkle strikkeluer finnes i dag i med forskjellige farger og merker, snitt og materialer. Mens luer tidligere nesten utelukkende var uteplagg, kan de i dag også bæres som moteplagg innendørs. Markedsføringen av luer av merker som DC, Burton og Volcom retter seg først og fremst mot det store markedet for ungdomsmoter, særlig snowboard- og hiphop-miljøer. Andre populære luemerker i Norge er Kari Traa, Dæhlie, Ulvang, Helly Hansen og andre. De siste årene har topplue med ball fått sin renessanse. De store utvalget er beregnet på både kvinner og menn, voksne og barn. Priser på nye luer varierier fra under 100 kroner til 300.


== Se også ==
Hatt
Hodeplagg


== Eksterne lenker ==
(en) Knit caps – kategori av bilder, video eller lyd på Commons
DC Talk

DC Talk er en kristen popgruppe som ble startet i 1987 av Toby McKeehan, Michael Tait og Kevin Max. 
Gruppa, først kalt for «DC Talk» og senere stilisert med små bokstaver som «dc talk», ble dannet på slutten av 1980-tallet i Lynchburg i Virginia av Toby McKeehan, Kevin Max Smith, og Michael Tait. De begynte som en hiphop-gruppe, men fra midten av 1990-tallet endret de sin musikalske stil til en mer tradisjonell pop-rock-stil. Endringen førte til at de fikk både kritisk og kommersiell suksess i både den kristne musikk-industrien foruten i det generelle markedet. 
I 2000 ble gruppa satt på et sidespor mens medlemmene forfulgte deres individuelle solokarrierer.


== Eksterne lenker ==
(en) Offisielt nettsted 
(en) DC Talk på Discogs 
(en) DC Talk på MusicBrainz 
(en) DC Talk på Spotify 
(en) DC Talk på Songkick 
(en) DC Talk på AllMusic
Jekketralle

En jekketralle er en tralle med styrehjul, hydraulisk jekk og gaffel med boggihjul som blir brukt som lastbærer til å løfte paller og flytte dem med manuell kraft over kortere avstander. Pallene som løftes og transporteres, kan veie opptil flere tonn. Løfteevnen er som regel spesifisert på selve trallen. Jekketraller fåes i mange forskjellige farger, gjerne oransje, gul eller rød.
Pallejekker har som regel styrehjul fremme, mens hver gaffel er som regel kofigurert med enten et enkelthjul eller to boggihjul.
En jekketralle må ikke forveksles med en snile.


== Se også ==
Jekk
Stan Collymore

Stanley Victor Collymore (født 22. januar 1971 i Stone) er en tidligere engelsk fotballspiller.
Collymore spilte for Wolverhampton, Stafford Rangers, Crystal Palace og Southend før han ble solgt til Nottingham Forest FC for £3.000.000 sommeren 1993. Her scoret han 50 mål på 71 kamper noe som gjorde at Liverpool manager Roy Evans kjøpte ham for £8.500.000 1. juli 1995. Dette var britisk overgangsrekord på denne tiden.
Han spilte 81 kamper og scoret 35 mål for de røde. 13. mai 1997 ble han kjøpt av Aston Villa for £7.000.000. Han ble i klubben i tre år. På disse årene scoret han kun 15 mål totalt. Han spilte også for en rekke andre klubber etter dette, uten å bli noen stor hit i noen av de nye klubbene. Han la opp i 2001.
Collymore fikk 3 landskamper for England.


== Se også ==
Statistikk om Liverpool FC.


== Referanser ==


== Eksterne lenker ==
(en) Stan Collymore – FIFA 
(en) Stan Collymore – Transfermarkt 
(en) Stan Collymore – national-football-teams.com 
(en) Stan Collymore – Soccerbase.com 
(en) Stan Collymore – FootballDatabase.eu 
(en) Stan Collymore – EU-Football.info 
(en) Stan Collymore – FBref 
Profil på LFChistory.net
Profil på Liverpools offisielle hjemmeside
Mirjana Sandra Mladenovic

Mirjana Sandra Mladenovic (født 17. februar 1947 i Beograd, død 28. mai 2016 i Paris) var en kroatisk teaterpedagog. Hun hadde 20 års erfaring som skuespiller-lærer ved Lecoq-skolen og arbeidet som høgskolelektor på skuespiller-linja ved Høgskolen i Nord-Trøndelag. I 1995 var hun med på å grunnlegge halvårsenheten i Maskespill ved Høgskolen i Oslo sammen med sin tidligere elev ved Lecoq-skolen, Niels-Peter Underland.


== Referanser ==
Irvin Kershner

Irvin Kershner (født 29. april 1923, død 27. november 2010)
var en amerikansk filmregissør, skuespiller og fotograf. Han er best kjent for å ha regissert filmene Star Wars Episode V: The Empire Strikes Back, Aldri si aldri og RoboCop 2.


== Referanser ==


== Eksterne lenker ==
(en) Irvin Kershner på Internet Movie Database 
(sv) Irvin Kershner i Svensk Filmdatabas 
(da) Irvin Kershner på Filmdatabasen 
(da) Irvin Kershner på Scope 
(fr) Irvin Kershner på Allociné 
(en) Irvin Kershner på AllMovie 
(en) Irvin Kershner hos Turner Classic Movies 
(en) Irvin Kershner hos The Movie Database
Richard Marquand

Richard Marquand (født 22. september 1937, død 4. september 1987) var en walisisk filmregissør. Han er best kjent for å ha regissert filmene Eye of the Needle og Star Wars Episode VI: Return of the Jedi.


== Referanser ==


== Eksterne lenker ==
(en) Richard Marquand på Internet Movie Database 
(sv) Richard Marquand i Svensk Filmdatabas 
(da) Richard Marquand på Filmdatabasen 
(da) Richard Marquand på Scope 
(fr) Richard Marquand på Allociné 
(en) Richard Marquand på AllMovie 
(en) Richard Marquand hos Turner Classic Movies 
(en) Richard Marquand hos The Movie Database
Laugardalsvöllur

Laugardalsvöllur er landslagsarenaen for fotball på Island, den ligger i Reykjavík og har en kapasitet på 9 800 sitteplasser. Det er plass til ytterligere 5 200 på de delene av stadion som ikke har plastseter, i tillegg finnes det to midlertidige sittetribuner som har plass til 1 500 hver. I tillegg til fotball brukes anlegget også til friidrett.
Tilskuerrekorden er 20 204 fra en vennskapskamp mellom Island og Italia i 2004, som Island vant 2–0.
Banen er tidligere hjemmebanen til den islandske fotballklubben Knattspyrnufélag Reykjavíkur, bedre kjent som KR Reykjavík. I 1984 skiftet klubben hjemmebane til KR-völlur.
Wagnertuba

Wagnertuba er et messingblåseinstrument som kan sees på som en krysning av valthorn og tuba. Det regnes å tilhøre valthorn-familien.
Instrumentet har konisk boring, og er videre enn er valthorn, men trangere enn en tuba. Det finnes i to størrelser, tenor og bass, stemt i henholdsvis Bb og F, tilsvarende Bb- og F-valthorn. Det finnes dog nyere instrumenter som med en ventil kan endre stemmingen fra Bb til F, og slik tilsvarer dobbelhornet. Wagnertuba noteres vanligvis som transponerende instrument i G-nøkkel, men ulik notasjonspraksis har eksistert.
Wagnertubaen ble spesialutvilket på forespørsel fra komponisten Richard Wagner på 1860-tallet, da han på sin storhetstid som operakomponist ville utvide orkesterets klanglige kompetanse. Han hadde i 1853 besøkt Adolphe Sax og sett hans saxhorn, og hentet inspirasjon fra disse. Wagner fikk de første wagnertubaene laget til operasyklusen Nibelungenringen, hvor han lot fire av de åtte hornistene alternere mellom valthorn og wagnertubaer – to tenortubaer og to basstubaer, en praksis også senere komponister har benyttet. Wagnertubaen spilles med valthorn-munnstykke, og de 3-4 ventilene opereres med venstre hånd, som på et valthorn, hvilket legger til rette for alternering mellom instrumentene.
Wagnertubaen var lenge svært uvanlig i operahus utenfor Tyskland, og wagnertubastemmer ble derfor ofte spilt på eufonium eller tuba. Denne praksisen benyttes fortsatt når wagnertubaer ikke kan oppdrives. 
Hvor wagnertubaer blir notert i et partitur, kommer an på hvem som spiller dem. Spilles de som alternerende instrument av hornister, noteres de under valthornene, over trompetene. Ellers noteres de under trombonene, over tubaen, som da gjerne noteres som kontrabasstuba. I enkelte partitur står det oppført tenor- og basstuba, og da dette er vanlige navn på wagnertubaene, kan det oppstå usikkerhet om hvilke instrumenter komponisten egentlig spør etter; vanlige tubaer eller wagnertubaer.


== Komponister som har skrevet for Wagner-tuba ==
Richard Wagner – først og fremst Nibelungenringen
Anton Bruckner – 7., 8. og 9. symfoni
Arnold Schönberg
Richard Strauss – Elektra
Igor Stravinskij – Ildfuglen
Jan Koetsier som i 1911 skrev Skurrile Elegie über Richard Wagner for Wagner-tuba og strykekvartett.
Bela Bartok
Edgard Varèse
Felix Draeseke
Elisabeth Lutyens
Michael Nyman
Andrew Downes
Stephen Caudel.
Elisabeth Lutyens som i 1960 skrev Quincunx som tok i bruk en kvartett med Wagner-tubaer.
Stephen Caudel som i 1993 hadde verdenspremiere på sitt stykke Edel Rhapsody, et verk for Solo B Tenor Wagner-tuba og orkester.
Andrew Downes som i oktober 2005 fikk fremført sin komposisjon 5 Dramatic Pieces for 8 Wagner Tubas av Czech Philharmonic Horns
Ragnar Søderlind
Olav Anton Thommesen har i sin «Tuba Mirum» for Saksofonkvartett og stort symfoniorkester skrevet stemmer for fire wagnertuba.
Broen til Terabithia (film)

For boken ved samme navn, se Broen til Terabithia.Broen til Terabithia er et eventyr-drama fra 2007 regissert av Gabor Csupo for Disney/Walden Media. Den er basert på barneboka ved samme navn av Katherine Paterson. Filmen hadde premiere 16. februar 2007 og ble den nest mest sette kinofilmen i USA og Canada den første uka. Til sammen spilte den inn 137 millioner dollar. Filmen fikk 7-års aldersgrense i Norge.


== Handling ==
Tolv år gamle Jess Aarons (Josh Hutcherson) har alltid vært en outsider. Han har ingen venner på skolen og familien på sju sliter med økonomien, så han blir mobbet for både det ene og det andre. Det hjelper heller ikke at han er en av skolens raskeste sprintere eller at han har god fantasi. Så møter han den jevngamle nabojenta Leslie Burke (AnnaSophia Robb), som nettopp har flyttet inn i nabolaget. Jess er først irritert på at hun er enda raskere enn ham, men de finner raskt ut at de har mye til felles og utvikler et nært vennskap. Sammen skaper de den imaginære alternative verdenen Terabithia, som inneholder troll, kjemper og andre monstre, og lærer hverandre å stå opp mot resten av den virkelige verden. Når så en tragedie oppstår må Jess bruke det han har lært fra Leslie for alt det er verdt.


== Rolleliste ==


== Norske stemmer ==
Ola Isaac Høgåsen Mæhlen
Klara Døving
Siv C. Klynderud
Erland Bakker
Maria Saidi Elvebakk
Ida Nilsen
Solveig Amalie Krogh Sundbø
Christoffer Staib
Vilde Moberg
Birgitte Svendsen
Sebastian Engeland
Emil Olafsson
Øyvind B. Lyse
Hanna Kanutta Helstad
Dina Padoin
Marianne Westby
Julian Mæhlen
Benjamin Helstad
Erik Skøld
Cathrine Bang


== Eksterne lenker ==
(en) Offisielt nettsted 
(en) Broen til Terabithia på Internet Movie Database 
(sv) Broen til Terabithia i Svensk Filmdatabas 
(da) Broen til Terabithia i Danmark Nationale Filminstitut 
(fr) Broen til Terabithia på Allociné 
(nl) Broen til Terabithia på MovieMeter 
(en) Broen til Terabithia på AllMovie 
(en) Broen til Terabithia på Turner Classic Movies 
(en) Broen til Terabithia på Rotten Tomatoes 
(en) Broen til Terabithia på Metacritic 
(en) Broen til Terabithia på Box Office Mojo
Regnstav

Regnstav er et svært primitivt «musikkinstrument». Det ble utviklet av en urbefolkning med uvisst opphav, trolig en indianerstamme, da instrumentet i dag ses mest brukt av omstreifende indianergrupper som fremfører sin musikk.
Instrumentet produserer ingen tone, ei heller er det noe rytmeinstrument. Ved bruk produserer instrumentet, som navnet tilsier, lyden av regn. Dette instrumentet kan på mange måter kalles den første «synthen», da dens oppgave er å gjengi en lyd fra naturen. Vel å merke er dette ikke noe elektrisk instrument.
Instrumentet fungerer på følgende måte: 
«Resonanskassen» er en sylinder i tre, med topp og bunn. Altså er det ingen munnstykker eller annet til å produsere lyd med. Inni sylinderen er det festet flerfoldige trepinner mot hverandre, som danner et slags nett av pinner som gjennomsyrer sylinderens indre. I tillegg er sylinderen fylt med erter eller lignende. Småstein kan også brukes, eller tørkede maiskorn med mer. Den aktuelle indianerstammen brukte det de hadde til rådighet.


== Historie ==
Opprinnelig ble regnstaven brukt av «heksedoktorer» eller sjamaner som et hjelpemiddel til å påkalle regn eller annen værforandring, mer enn å produsere musikk. Det er først i senere tid at instrumentet er blitt brukt i musikken, og da mer som en effekt enn et solistisk instrument.
FIS (andre betydninger)

FIS har flere betydninger:

forkortelse for Det internasjonale skiforbundet (Fédération internationale de ski)
forkortelse for Flight Information Service
forkortelse for Frankfurt International School
utgående tarmgass